เขียนย่อหน้าเกี่ยกับ การตั้งเป้าหมายการเติบโตของเศรษฐกิจของรัฐบาลเวียดนามในช่วงปี 2021-2025
การตั้งเป้าหมายการเติบโตของเศรษฐกิจของรัฐบาลเวียดนามในช่วงปี 2021-2025 นั้น เศรษฐกิจจะเติบโตสูงถึง 6.5-7.0% ต่อปี โดยมีปัจจัยหลัก ๆ นั่นคือ การขยายตัวด้านการผลิตและอุตสาหกรรม  ในส่วนของการคลังได้มีการตั้งเป้าการขาดดุลที่ 4% ด้วยเหตุผลด้านการสนับสนุนการขยายตัวของเศรษฐกิจให้เป็นไปตามเป้าหมายที่กำหนดไว้ ส่วนการคาดการณ์ของ IMF เศรษฐกิจของเวียดนามจะขยายตัวสูงกว่าค่าเฉลี่ยในกลุ่มประเทศอาเซียนในปี 2022 และ 2023 ด้วยเหตุผลด้านโครงสร้างและจำนวนประชากร ซึ่งประชากรเวียดนามส่วนใหญ่เป็นวัยแรงงานและกำลังจะเข้าวัยแรงงาน แนวโน้มการส่งออกของประเทศก็อยู่ในทางที่ดี รวมทั้งหนี้ครัวเรือนในประเทศที่อยู่ในระดับต่ำอีกด้วย

บทเรียนจากย่อหน้านี้

โดยทั้งนี้ในช่วงปี 2021-2025 รัฐบาลเวียดนามยังได้ตั้งเป้าหมายการเติบโตของเศรษฐกิจไว้ค่อนข้างสูงที่ระดับ 6.5-7.0% ต่อปี โดยจะมาจากการขยายตัวภาคผลิตและอุตสาหกรรม เศรษฐกิจดิจิทัล นอกจากนี้รัฐบาลมีการตั้งเป้าการขาดดุลการคลังไว้ที่ 4% ในช่วงเวลาเดียวกัน เพื่อสนับสนุนการขยายตัวของเศรษฐกิจเวียดนามให้เป็นไปตามเป้าหมายที่กำหนดไว้ด้วย 

หรือหากพิจารณาจากคาดการณ์ของ IMF ก็จะเห็นว่า IMF เองก็คาดการณ์ว่าขนาดเศรษฐกิจของเวียดนามจะมีการขยายตัวสูงกว่าค่าเฉลี่ยในกลุ่มประเทศอาเซียนในปี 2022 และ 2023 เช่นกัน โดยในปี 2022 GDP เวียดนามคาดว่าจะขยายตัวที่ 5.5% เทียบกับกลุ่มประเทศอาเซียนที่ขยายตัวประมาณ 5.2% และในปี 2023 GDP เวียดนามจะขยายตัวที่ 6.5% ในขณะที่ IMF คาดการณ์ตัวเลขของกลุ่มประเทศอาเซียนที่ 4.9% 

แรงขับเคลื่อนที่สำคัญอีกด้านที่เอื้อต่อการขยายตัวทางเศรษฐกิจของเวียดนามคือ โครงสร้างและจำนวนประชากร เวียดนามมีประชากรประมาณ 100 ล้านคน โดยเป็นประชากรในวัยแรงงานและที่กำลังจะเข้าวัยแรงงานในสัดส่วนที่สูง ทำให้ปริมาณแรงงานในประเทศมีแนวโน้มเติบโตดีต่อเนื่องไปจนถึงประมาณปี 2040 ซึ่งเป็นปัจจัยสนับสนุนต่อภาคอุตสาหกรรมและการบริโภคภายในประเทศให้ขยายตัวในระยะต่อไป อีกทั้งยังจะสร้างแรงกระเพื่อมส่งผลให้รายได้ต่อคนของเวียดนามมีแนวโน้มสูงขึ้น ขนาดเมืองขยายตัวมากขึ้น (Urbanization) อีกด้วย 
 
นอกจากนี้ประเทศเวียดนามยังมีสัดส่วนหนี้ครัวเรือนที่ค่อนข้างต่ำ ซึ่งจะสามารถหนุนกำลังซื้อให้โตต่อเนื่องได้ ปัจจัยด้านการส่งออกของประเทศเองก็มีแนวโน้มที่ดี โดยสัดส่วนการส่งออกสินค้าอุตสาหกรรมเติบโตขึ้นจาก 40% ในปี 2000 เป็น 86% ในปี 2020 และมีสัดส่วนการส่งออกสินค้าที่เกี่ยวกับเทคโนโลยีที่เพิ่มขึ้น จากการมีสัดส่วนการส่งออกที่ค่อนข้างสูง สถานะบัญชีเดินสะพัดของประเทศที่แข็งแรง พึ่งพาการกู้เงินจากนักลงทุนต่างชาติต่ำ ทำให้สถานะทางการคลังแข็งแรงและมีเสถียรภาพ
4.ข่าวเศรษฐกิจและการเงิน,5.ความรู้ทางการเงิน